દેશભરમાં મીટુ અભિયાનથી અફરાતફરીનો માહોલ જોવા મળે છે. આજે યૌનશોષણ બદલ મીટુ કેમ્પેનના પ્રથમ કેસની સુનાવણી હાથધરાશે. પૂર્વ કેન્દ્રિય રાજ્યમંત્રી એમ જે અકબરે મહિલા પત્રકાર પ્રિયા રામાણી વિરુદ્ધ દિલ્હીની પટિયાલા હાઉસ કોર્ટમાં બદનક્ષીનો કેસ દાખલ કર્યો હતો. પોતાના પર આક્ષેપ બદલ અકબરે બુધવાકે કેન્દ્રીય વિદેશ રાજ્યમંત્રી પદેથી રાજીનામું આપી દીધું છે. મીટુ અભિયાનને પગલે કેટલીય મહિલા પત્રકારોએ અકબર વિરુદ્ધ આક્ષેપો કર્યા છે. મીટુ કેમ્પેનમાં આ પહેલો કેસ છે જેમાં મંત્રી અકબરે રાજીનામું આપ્યું છે અને ન્યાય માટે કોર્ટના દ્વાર ખખડાવ્યા છે.